

# **ประกาศองค์การบริหารส่วนตำบลเขาพระทอง**

### **เรื่อง การยื่นแบบและการชำระค่าภาษีบำรุงท้องที่ ประจำปี 2556**

------------------------------------------------------------

 อาศัยอำนาจตามระเบียบแห่งพระราชบัญญัติภาษีบำรุงท้องที่ พ.ศ.2508 และที่แก้ไขเพิ่มเติมจนถึงฉบับที่ 3 พ.ศ. 2543 ให้เจ้าของที่ดินที่มีที่ตั้งอยู่ในเขตพื้นที่องค์การบริหารส่วนตำบลเขาพระทอง จะต้องยื่นแบบแสดงรายการภาษีบำรุงท้องที่ (ภ.บ.ท.5)

 จึงประกาศ ให้บรรดาเจ้าของที่ดิน หรือผู้ครอบครองที่ดิน ยื่นแบบแสดงรายการที่ดิน ประจำปี พ.ศ.2553-2556 และชำระภาษีบำรุงท้องที่ ณ ที่ทำการองค์การบริหารส่วนตำบลเขาพระทอง ให้เป็นการเสร็จสิ้น ภายในเดือนในเมษายน พ.ศ.2556 หากไม่ชำระภายในกำหนดเวลาดังกล่าวจำต้องชำระเงินเพิ่มร้อยละ 24 ต่อปี ของจำนวนเงินที่ต้องชำระค่าภาษีบำรุงท้องที่

 อนึ่ง บุคคลใดที่ได้เป็นเจ้าของที่ดิน หรือมีจำนวนที่ดินเดิมเปลี่ยนแปลงไปหรือได้เปลี่ยนแปลงการใช้ประโยชน์ที่ดิน ขอให้นำหลักฐานหนังสือสำคัญที่ดิน เช่น โฉนด, น.ส.3 และ ส.ป.ก. ไปแสดงเพื่อยื่นแบบแสดงรายการที่ดินภายใน 30 วัน นับแต่วันที่ได้มาซึ่งกรรมสิทธิ์ในที่ดิน

 ประกาศ ณ วันที่ 24 ธันวาคม พ.ศ. 2555

 (ลงชื่อ)

 (นายประดับ หมื่นจร)

 นายกองค์การบริหารส่วนตำบลเขาพระทอง